****

**VILKAVIŠKIO RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS VILKAVIŠKIO TURIZMO IR VERSLO INFORMACIJOS CENTRO 2023 METŲ METINIO ATASKAITŲ RINKINIO PATVIRTINIMO**

2024 m. gegužės 31 d. Nr. B-TS-432

Vilkaviškis

Vadovaudamasi Lietuvos Respublikos vietos savivaldos įstatymo 15 straipsnio 3 dalies 3 punktu, Vilkaviškio rajono savivaldybės tarybos reglamento, patvirtinto Vilkaviškio rajono savivaldybės tarybos 2023 m. kovo 31 d. sprendimu Nr. B-TS-1310 „Dėl Vilkaviškio rajono savivaldybės tarybos reglamento patvirtinimo“, 268 punktu, Vilkaviškio rajono savivaldybės biudžetinių, viešųjų įstaigų ir Savivaldybės valdomų įmonių metinių ataskaitų, ataskaitų rinkinių rengimo, teikimo tvirtinimui ir paskelbimo tvarkos aprašu, patvirtintu Vilkaviškio rajono savivaldybės tarybos 2022 m. gruodžio 22 d. sprendimu Nr. B-TS-1246 „Dėl Vilkaviškio rajono savivaldybės biudžetinių, viešųjų įstaigų ir Savivaldybės valdomų įmonių metinių ataskaitų, ataskaitų rinkinių rengimo, teikimo tvirtinimui ir paskelbimo tvarkos aprašo patvirtinimo“, atsižvelgdama į viešosios įstaigos Vilkaviškio turizmo ir verslo informacijos centro 2023-04-29 raštą Nr. 3-28 „Dėl 2023 m. VšĮ Vilkaviškio turizmo ir verslo informacijos centro ataskaitos pateikimo“, Vilkaviškio rajono savivaldybės taryba nusprendžia:

1. Patvirtinti viešosios įstaigos Vilkaviškio turizmo ir verslo informacijos centro 2023 metų metinį ataskaitų rinkinį (pridedama).

2. Paskelbti šį sprendimą Vilkaviškio rajono savivaldybės interneto svetainėje www.vilkaviskis.lt.

Šis sprendimas per vieną mėnesį nuo jo įteikimo, paskelbimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Algirdas Neiberka

PATVIRTINTA

Vilkaviškio rajono savivaldybės tarybos

2024 m. gegužės 31 d. sprendimu

Nr. B-TS-432

**VIEŠOJI ĮSTAIGA VILKAVIŠKIO TURIZMO IR VERSLO INFORMACIJOS CENTRAS**

Įstaigos kodas: 300038616,duomenys kaupiami ir saugomi Juridinių asmenų registre,

adresas J. Basanavičiaus a.7,Vilkaviškis

**2023 METŲ VEIKLOS ATASKAITA**

2024 m. balandžio 29 d.

Vilkaviškis

**I SKYRIUS**

**VADOVO ŽODIS**

1. Svarbiausi 2023 m. viešosios įstaigos Vilkaviškio turizmo ir verslo informacijos centro (toliau – Centras) veiklos pasiekimai – iš esmės sėkmingas numatytų strateginių tikslų įgyvendinimas. Verslo srityje išliko naujų įmonių skaičiaus augimo tendencija (per 2023 m. Vilkaviškio rajono savivaldybėje įsisteigė 52 įmonės), viršijanti 10 procentų (nuo bendro 570 įmonių skaičiaus 2024 m. pradžioje), bei rajono verslumo rodiklio didėjimas, kuris pasiekė 16 įmonių 1000 gyventojų (2022 m. buvo 14).

Turizmo srityje pagerinta materialinė infrastruktūra – tai informacijos rodyklių Vilkaviškio mieste įrengimas, su Vilkaviškio miestu susigiminiavusių miestų simbolio pagaminimas ir įrengimas, rajono pristatymui ypač svarbių 3 „Sūduvos knygų“ serijos leidinių – „Melno taikos fenomenas – Sūduvos saugumo raida“, „100 Sūduvos dvarų“ ir „Vilkaviškio rajono turistinis gidas“ parengimas ir išleidimas, naujų lankytinų objektų bei maršrutų sukūrimas.

Finansų sityje svarbiausias 2023 m. pasiekimas – ryškus materialaus turto padidėjimas – už 33 982,40 Eur. Nematerialaus turto nebuvo įsigyta. Iš viso įsigyta ilgalaikio turto už 33 982,40 Eur. Tarp įsigijimų – ypač svarbus Centro veiklai lengvojo automobilio pirkimas.

Pagrindinius metų iššūkius formavo svarbiausios verslo įmonių problemos – po koronaviruso pandemijos atsigaunantis verslas jau stiprėja, tačiau susiduria ir su energetinių išlaidų augimu, tebesitęsiančiu tiekimo grandinių irimu, o ypač su sąnaudų darbo užmokesčiui augimu. Dėl to smulkusis rajono verslas siekia optimizuoti savo išlaidas keisdamas verslo formas, mažiau dėmesio skirdamas veiklos rinkodaros priemonėms. Sunki ekonominė verslo įmonių būklė lėmė tolesnį mažą įmonių aktyvumą, mažesnį dėmesį kvalifikacijos kėlimui. Nors Centras tiesiogiai šių veiksnių negali valdyti, tačiau jo veiklos tikslas – daryti įtaką šių veiksnių pokyčiams.

Nors finansų srityje dėl susiklosčiusios sudėtingos situacijos 2023 m. nebuvo lengvi ir Centras dėl sumažėjusio renginių klientų skaičiaus neturėjo galimybės užsidirbti daugiau pajamų, visgi Centro finansinė būklė gerėjo.

Centro iniciatyva toliau telkta Vilkaviškio rajono verslo bendruomenė. Asocijuota Vilkaviškio verslo bendruomenės struktūra – Kauno prekybos, pramonės ir amatų rūmų Vilkaviškio atstovybė – išaugo iki 25 narių. Jie kooperavo lėšas ir kartu su Vilkaviškio miesto laikrodžio paramos fondu pasodino verslo bendruomenės sakurų alėją bei rožyną prie Paežerių dvaro.

Aktyvi Centro veikla verslo rinkodaros srityje, intensyvus rinkodaros priemonių panaudojimas (reklama „Facebook“ paskyroje, elektroniniai laiškai, interneto svetainė ir kt.) nulėmė sėkmę siekiant svarbiausių Savivaldybės strateginio veiklos plano tikslų ir vykdant jame numatytus uždavinius.

**II SKYRIUS**

**STRATEGINIO IR METINIO VEIKLOS PLANŲ ĮGYVENDINIMAS**

1. Centro veiklos tikslas – tenkinti viešuosius interesus teikiant viešąsias paslaugas turizmo ir verslo informavimo, verslo vadybos, kvalifikacijos kėlimo, kultūrinio švietimo srityse.

**Centro veiklos uždaviniai:**

* kurti palankią aplinką verslo plėtrai ir investicijoms;
* skatinti verslumą rajone;
* didinti Savivaldybės investicinį patrauklumą;
* formuoti Savivaldybės turistinį įvaizdį;
* stiprinti verslo informacijos centrą, gerinant paslaugų kokybę ir įvaizdį bei plečiant paslaugų asortimentą.

Vykdant Centro veiklas ir toliau siekiama kurti kuo palankesnę aplinką smulkiojo ir vidutinio verslo išsilaikymui Vilkaviškio rajone, teikti informaciją ir pagalbą apie paramos priemones, kurios skatintų gyventojus steigti savo verslą, stimuliuotų įmonių skaičiaus ir jų konkurencingumo augimą, skatintų naujų darbo vietų kūrimą, užtikrintų esamų darbo vietų išsaugojimą, skatintų naujų produktų kūrimą ir tradicinių amatų išsaugojimą, sudarytų lygias galimybes verslininkams gauti kokybiškas ir nepriklausomas paslaugas (žinias, informaciją, patarimus ir konsultacijas).

Centras, įgyvendindamas Vilkaviškio rajono savivaldybės 2023–2025 metų strateginio veiklos plano Ekonominės plėtros ir konkurencingumo didinimo programos 1 tikslo „Didinti Savivaldybės turistinį patrauklumą“ 2.1 uždavinį „Formuoti Savivaldybės turistinį įvaizdį“ ir 2.2 uždavinį „Plėtoti viešąją turizmo infrastruktūrą“,  savo veiklą vertina atsižvelgdamas į plane numatytus svarbiausius 2023m. tikslams pasiekti produkto vertinimo kriterijus, kurie pateikti 1 ataskaitos priede.

Taip pat įgyvendindamas Vilkaviškio rajono savivaldybės 2023–2025 metų strateginio veiklos plano „Formuoti tiesioginėms užsienio investicijoms patrauklios Savivaldybės įvaizdį“ 1 tikslo „Didinti Savivaldybės investicinį patrauklumą“ 1.1 uždavinį „Sukurti investicijoms palankią verslo aplinką“ ir 1.2 uždavinį „Formuoti tiesioginėms užsienio investicijoms patrauklios Savivaldybės įvaizdį“ savo veiklą vertina atsižvelgdamas į plane numatytus svarbiausius 2023 m. tikslams pasiekti produkto vertinimo kriterijus, kurie pateikti 1 ataskaitos priede.

1. Metiniai veiklos rezultatai ir tikslai.

|  |  |  |  |  |
| --- | --- | --- | --- | --- |
|  | 2022 m. | 2023 m. | 2024 m. | 2025 m. |
| Parengtos paraiškos finansinei paramai gauti, vnt. | 8 | 8 | 8 | 8 |
| Apsilankiusių asmenų skaičius Vilkaviškio TVIC, asm. | 850 | 1600 | 1700 | 1800 |
| Suorganizuoti mokymai, informaciniai renginiai, parodos, minėjimai, vnt. | 40 | 34 | 20 | 21 |
| Įgyvendintų turizmo rinkodaros priemonių skaičius, vnt. | 5 | 8 | 6 | 6 |
| Įsteigtuose juridiniuose asmenyse, naudojantis TVIC paslaugomis, dirbančiųjų skaičius, vnt. | 15 | 33 | 14 | 14 |

Centro metiniai veiklos rezultatai verslo srityje dažniausiai priklausomi nuo bendros Lietuvos Respublikos ekonominės situacijos. Nemaža dalis asmenų verslus likviduoja, per 2023m. Centras suteikė pagalbą rengiant dokumentus 22 įmonių likvidavimui. Nutraukus įmonių veiklą dalis asmenų pradėjo veiklą su verslo liudijimu ar individualios veiklos pažymomis. Per 2023 m. Vilkaviškio rajone buvo įregistruotas 61 juridinis asmuo, iš jų 52 verslo įmonės.

4. Centras taip pat nuolat dalyvauja parodose ir mugėse pristatydamas Vilkaviškio rajoną. Per 2023 m. dalyvauta 7 parodose bei miestų šventėse. Taip pat centras 2023 m. Vilkaviškio kultūros centro organizuojamam festivaliui „Mažinam atstumą“ parengė 3 skirtingus maršrutus bei suorganizavo 2 išvykas – traukiniu į Kybartus ir po Vilkaviškio miestą.

Gegužės 3 d. suorganizuotas „Infoturas“, skirtas supažindinti su Vilkaviškio krašto dar ne itin atrastomis vietomis – pakviesta 14 turizmo paslaugų teikėjų (kelionių organizatoriai, gidai, žurnalistai ir kt.) iš Kauno bei Vilniaus.

Gegužės 9 d. suorganizuotas turizmo sezono atidarymas, pakviesta turizmo paslaugų teikėjus kartu pradėti turizmo sezoną.

Rugpjūčio 13 d. suorganizuotas tradicinis plaukimas baidarėmis Šešupe, kuris buvo finansuotas Vilkaviškio rajono savivaldybės biudžeto lėšomis.

Minint Pasaulinę turizmo dieną rugsėjo 27 d. turizmo paslaugų teikėjai pakviesti į ledų degustaciją-edukaciją, o rugsėjo 28 d. visiems norintiems suorganizuota išvyka į Dzūkiją.

Atidengtas Vilkaviškio susigiminiavusių miestų simbolis, susidedantis iš skydo ir skeptro – savivaldos simbolių.

Išleisti leidiniai – 3 „Sūduvos knygų“ serijos leidiniai – „Melno taikos fenomenas – Sūduvos saugumo raida“, „100 Sūduvos dvarų“ ir „Vilkaviškio rajono turistinis gidas“ , „Vilkaviškio paupio takas“, Vilkaviškio rajono žemėlapis.

**III SKYRIUS**

**KONTEKSTO (APLINKOS) ANALIZĖ**

5.Svarbiausi išoriniai veiksniai, turėję įtakos strateginių tikslų įgyvendinimui.

Teigiamą poveikį darantys veiksniai:

* po koronaviruso (COVID-19) pandemijos poveikio atsigaunantis verslas;
* nuolatinis naujų įmonių, kurias steigia ir iš užsienio sugrįžtantys tautiečiai, skaičiaus augimas;
* atsigaunantis ir vienadienių ir savaitgalio turistų skaičius rajone, lemiantis bendro turistų skaičiaus augimą;
* Vilkaviškio kaip patrauklios trumpalaikiam ar savaitgalio poilsiui vietos įvaizdžio

stiprėjimas;

* didėjantis keliautojų savarankiškumas planuojant, keliaujant ir įsigyjant keliones;
* atsigaunantis naudojimasis Centro paslaugomis „gyvai“, nors ir augant elektroninių bei telefoninių užklausų ir paslaugų skaičiui.

Dalis veiksnių išlieka neigiami:

* silpna ekonominė verslo įmonių būklė, nulemta ir išaugusių energetinių kaštų ir sąnaudų, skiriamų darbo jėgos apmokėjimui išaugimo ir dėl karo Ukrainoje bei įvestų sankcijų poveikio sutrūkinėjusios tiekimo grandinės;
* dalies įmonių užsidarymas arba veiklos formos keitimas siekiant optimizuoti mokestinę naštą;
* užsienio turistų skaičiaus mažėjimas dėl stipraus Suvalkų trikampio, kaip pavojingos vietos Europoje, įvaizdžio;
* medijos priemonėse kuriamas Vilkaviškio rajono, kaip pavojingo ir gyventojams, ir turistams, įvaizdis;
* po koronaviruso pandemijos išlikusi grupinio turizmo mažėjimo bei pavienių, neorganizuotų ir neplanuotų turistų skaičiaus augimo tendencija;
* mažos investicijos į apgyvendinimo infrastruktūrą rajone, nulemtos aukštos verslo rizikos;
* dėl nestabilios ekonominės būklės mažas įmonių aktyvumas ir dėmesys savo verslo rinkodarai bei darbuotojų kvalifikacijos kėlimui;
* kasmet didėjantis Juridinių asmenų dokumentų rengimas ir savarankiškas teikimas elektroniniu būdu.

**IV SKYRIUS**

**STRATEGINIŲ TIKSLŲ ĮGYVENDINIMAS**

|  |
| --- |
| **1 strateginis tikslas** |
| ***1 lentelė.*** Strateginį tikslą įgyvendinančios programos patvirtintų asignavimų panaudojimas

|  |  |  |
| --- | --- | --- |
| Programos kodas | Programos pavadinimas | Asignavimų panaudojimas (tūkst. Eur) |
| Asignavimų planas | Patikslintas asignavimų planas\* | Panaudotaasignavimų | Panaudota asignavimų (proc.)\*\* |
| 1 | 2 | 3 | 4 | 5 | 6 |
| 1.01.1 | Tikslas. Didinti Savivaldybės investicinį patrauklumą | 60,00 | 74 686, 5 | 74 686, 5 | 100 |
| 1.01.2 | Tikslas. Didinti savivaldybės turistinį patrauklumą | 60,00 | 75 486, 5 | 75 486, 5 | 100 |

Reikšmingesnės sumos įtakojusios asignavimų plano tikslinimą: įsigytas lengvasis automobilis – 16 335,00 Eur, pagamintas ir sumontuotas susigiminiavusių miestų simbolis – 12 700,00 Eur.*\*Jeigu asignavimų plane, įskaitant patikslinimus ataskaitiniam laikotarpiui, asignavimai didėja ar mažėja daugiau nei 5 proc., lyginant su asignavimais, nurodytais asignavimų plane, to priežastys trumpai paaiškinamos po lentele. Paaiškinimai pateikiami dėl patikslintų asignavimų programos lygiu.*\*\* *Jeigu asignavimų panaudojimo procento nuokrypiai viršija 10 proc., jie ir jų priežastys trumpai paaiškinami po lentele.* |
| ***1 grafikas.*** 2 programos tikslo „Didinti Savivaldybės turistinį patrauklumą“ vertinimo kriterijaus „Turistų skaičius apgyvendinimo įstaigose per metus“ rodiklis, asmenys.* Rodiklis buvo pasiektas ir viršytas pagal Centro duomenis, gautus iš 1 viešbučio, 2 kempingų ir 13 kaimo turizmo sodybų už 2023 metus. Dalis turizmo paslaugų teikėjų informacijos neteikia, nes tai nėra įstatymiškai privaloma.

***2 grafikas.*** 2 programos tikslo 2.1. uždavinio „Formuoti Savivaldybės turistinį įvaizdį“ vertinimo kriterijaus  **„**Domėjimosi Vilkaviškio rajono savivaldybės turizmo galimybėmis užklausų skaičius“ rodiklis, vnt. Per COVID-19 pandemiją didžioji dalis lankytojų priprato gauti reikiamą informaciją nuotoliniu būdu, todėl planas buvo viršytas. 2020 ir 2021 metais šių duomenų statistika nebuvo vedama.***3 grafikas.*** 2 programos tikslo 2.1. uždavinio „Formuoti Savivaldybės turistinį įvaizdį“ vertinimo kriterijaus „Turizmo informacijos centro lankytojų skaičius“ rodiklis, asmenys.COVID-19 pandemija paskatino žmones informacijos ieškoti naudojantis šiuolaikinėmis priemonėmis. Jomis tebesinaudojama, tačiau, praėjus pandemijai, betarpiški kontaktai, lankymasis renginiuose ir konsultavimas „gyvai“ pradėjo atsigauti, lankytojų skaičius didėja. ***Ekonominės plėtros ir konkurencingumo didinimo programos**** + 1. ***Tikslo Didinti Savivaldybės investicinį patrauklumą***

***E-1-01-1(1) Rodiklis Darbuotojų skaičius veikiančiose įmonėse metų pradžioje (asm.)******4 grafikas.*** Darbuotojų skaičius veikiančiose mažose ir vidutinėse įmonėse metų pradžiojeRemiantis Valstybės duomenų agentūros teikiama informacija, darbuotojų skaičius Vilkaviškio veikiančiose įmonėse nuolat kinta. Nors veikiančių verslo įmonių skaičius rajone kasmet auga. 2020 metais – 433, 2021 metais – 446, 2022 metais – 452, o 2023 m. – 496 veikiančios įmonės.Centras, vykdydamas veiklą, nuolat padeda pradedantiesiems verslininkams, juos konsultuoja bei teikia pagalbą įmonių steigimo bei dokumentų tvarkymo, buhalterinės apskaitos tvarkymo klausimais.R-1-01-1-1 Rodiklis: Materialinės investicijos to meto kainomis, tūkst. Eur.***5 grafikas***. Materialinės investicijos to meto kainomis, tūkst. Eur.Materialinės investicijos to meto kainomis anksčiau planavimo dokumentuose nebuvo įrašytos tarp planuojamų pasiekti rodiklių.R-1-01-1-2 Rodiklis: Tiesioginės užsienio investicijos laikotarpio pabaigoje, mln. Eur.***6 grafikas***. Tiesioginės užsienio investicijos laikotarpio pabaigoje, mln. Eur.Pritrauktos investicijos turi socialinį ekonominį poveikį – grįžtamąjį ryšį, kuris pasireiškia per naujas darbo vietas, užimtumo didinimą, pajamų augimą, technologijų ir inovacijų plėtrą, konkurencingumo didinimą ir pan., todėl labai svarbu kurti investicijoms patrauklios Savivaldybės įvaizdį. |

Laikinai atliekanti pareigines

direktoriaus funkcijas Lina Verbylienė

\_\_\_\_\_\_\_\_\_\_\_\_\_\_\_\_\_\_\_\_

 Ataskaitos 1 priedas

**2023 M. VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijaus pavadinimas | Vertinimo kriterijauskodas | 2023 metų planas | Faktiniai duomenys | Įvykdymas, proc. | Pastabos |
| 2021 metai | 2022 metai | 2023 metai |
| 1 | 01 | 1 |  | **Didinti Savivaldybės investicinį patrauklumą** |  |  |  |  |  |  |  |
| 1 | 01 | 1 |  | Darbuotojų skaičius veikiančiose įmonėse metų pradžioje, asm. |  | 3280 | 3243 | 3389 | 3438 | 105 |  |
|  |  | 1 |  | Užimti gyventojai, tūkst. asm. |  | 14,1 | 14,6 | 14,6 | 14,3 | 101 |  |
|  |  | 1 |  | Veikiančių ūkio subjektų skaičius metų pradžioje, vnt. |  | 700 | 625 | 627 | 692 | 99 |  |
| 1 | 01 | 1 | 1 | Materialinės investicijos to meto kainomis |  | 37 000 | 35 592 | 30 941 | - | - | 2023 metų duomenys dar nėra pateikti |
| 1 | 01 | 1 | 1 | Tautinio paveldo sertifikatą turinčių amatininkų skaičius, asm. |  | 16 |  |  | 16 | 100 |  |
| 1 | 01 | 1 | 1 | Organizuotų bendradarbiavimo renginių skaičius, vnt. |  | 2 |  |  | 2 | 100 |  |
| 1 | 01 | 1 | 2 | Tiesioginės užsienio investicijos laikotarpio pabaigoje, mln. Eur |  | 14,6 | 13,3 | 17,56 | - | - | 2023 metų duomenys dar nėra pateikti |
| 1 | 01 | 2 |  | **Didinti savivaldybės turistinį patrauklumą** |  |  |  |  |  |  |  |
| 1 | 01 | 2 |  | Apgyvendintų turistų skaičius apgyvendinimo įstaigose (atostogų, poilsio tikslais (visi turistai), proc. |  | 20 | 3,7 | 14 | 35,9 | 179,5 |  |
| 1 | 01 | 2 | 2 | Turizmo informacijos nuorodų stulpų su rodyklėmis įrengimas, vnt. |  | 3 |  |  | 3 |  |  |
| 1 | 01 | 2 | 2 | Informacinių lentelių įrengimas, vnt. |  | 6 |  |  | 6 |  |  |
| 1 | 01 | 2 | 2 | Interaktyvaus garso ir vaizdo archyvo sukūrimas, vnt. |  | 1 |  |  | 0 |  |  |
| 1 | 01 | 2 |  | Turistų Vilkaviškio rajone skaičiaus pokytis, proc. |  | 1,9 |  |  |  |  |  |
| 1 | 01 | 2 | 1 | Apgyvendintų turistų skaičius apgyvendinimo įstaigose, asmenys |  | 15 000 | 14 879 | 16 958 | 22876 | 152,5 |  |
| 1 | 01 | 2 | 2 | Apsilankiusių turistų / lankytojų skaičius 3 daugiausiai lankomuose objektuose Vilkaviškio rajono savivaldybėje, asmenys |  | 70 000 | 68 637 | 70 433 | 99294 |  |  |
|  |  |  |  |  |  |  |  |  |  |  |  |
|  |  |  |  | *Tęstinės veiklos rodikliai:* |  |  |  |  |  |  |  |
|  |  |  |  | Dalyvavimas renginiuose ir jų organizavimas pristatant Vilkaviškio kraštą |  | 5 | 4 | 5 | 5 | 100 |  |
|  |  |  |  | Parengtos paraiškos finansinei paramai gauti |  | 8 | 18 | 8 | 8 | 100 |  |
|  |  |  |  | Apsilankiusiųjų asmenų skaičius TVIC, asm. |  | 1200 | 1200 | 1250 | 1300 | 108,3 |  |
|  |  |  |  | Suorganizuoti mokymai, informaciniai renginiai |  | 16 | 16 | 17 | 17 | 106,25 |  |
|  |  |  |  | Įsteigtų juridinių asmenų darbo vietų skaičius naudojantis TVIC paslaugomis, vnt. |  | 12 | 13 | 14 | 33 | 275 |  |

Ataskaitos 2 priedas

**(Informacijos apie vadovaujamas pareigas einančių asmenų atlyginimą per ataskaitinius metus forma)**

**VADOVAUJAMAS PAREIGAS EINANČIŲ ASMENŲ ATLYGINIMAS PER ATASKAITINIUS METUS\***

 Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas  | Priemokos | Priedai | Premijos | Kitos išmokos\*\* | Iš viso |
| 1 | 2 | 3 | 4 | 5 | 6=1+2+3+4+5 |
| 1. | Direktorius | 26 030,69 |  |  |  | 1 974,57 | 28 005,26 |
| Viso |  | **26 030,69** |  |  |  | **1 974,57** | **28 005,26** |

 \* Neatskaičius mokesčių

 \*\*Atostoginiai

––––––––––––––––––––

Ataskaitos 3 priedas

**REIKŠMINGI SANDORIAI**

|  |  |  |  |
| --- | --- | --- | --- |
| Eil. Nr. | Sandorio šalis | Sandorio objektas | Suma, Eur\*\*\*\*\* |
| Pavadinimas\* | Kodas\*\* | Registras\*\*\* | Adresas\*\*\*\* |
| 1. | Vilkaviškio r. savivaldybės administracija | 188774441 | Registrų centras | S. Nėries g. 1, Vilkaviškis | Finansavimas įstaigos vykdomai veiklai | 149 373,00 |
| 2. | UAB „Daimonda“ | 302309895 | Registrų centras | Taikos per. 131B, Kaunas | Automobilis „Nissan Qashqai“ | 16 335,00 |
| 3.  | Individuali įmonė „Adolio kalvė“ | 304571362 | Registrų centras | Giedrių g. 95, Vilkaviškis | Turizmo informacijos rodyklių gamyba | 3 000,00 |
| 4. | BĮ UAB „Baltijos kopija“ | 110669916 | Registrų centras | Kareivių 13B, Vilnius | Avansas knygai „100 Sūduvos dvarų“ | 6 881,00 |
| 5.  | UAB „Kaukai“ | LT100014293315 | Registrų centras | Gabijos g. 80, Kaunas | Su Vilkaviškio miestu susigiminiavusių miestų simbolio pagaminimas ir įrengimas | 12 700,00 |
| 6. | VŠĮ „Idėja plius“ | 302675825 | Registrų centras | R. Juknevičiaus g. 1-16, Marijampolė | Turistinio maršrutų žemėlapio sukūrimas. „Melno“ knygos avansas. | 6 310,00 |
|  |  |  |  |  | Iš viso | 19 4599,00 |

 \* Jei tai juridinis asmuo, nurodoma teisinė forma ir pavadinimas, jei fizinis asmuo – vardas ir pavardė.

 \*\* Nurodomas juridinio asmens kodas.

 \*\*\* Nurodomas registras, kuriame kaupiami ir saugomi juridinio asmens duomenys.

 \*\*\*\* Jei tai juridinis asmuo, nurodoma buveinė (adresas), jei fizinis asmuo – adresas korespondencijai.

 \*\*\*\*\* Jei sandoris yra apmokestinamas PVM, viešoji įstaiga, kuri yra PVM mokėtoja, sumą nurodo be PVM, o viešoji įstaiga, kuri nėra PVM mokėtoja, – su PVM.

––––––––––––––––––––

Ataskaitos 4 priedas

**SANDORIAI SU SUSIJUSIOMIS ŠALIMIS**

|  |  |  |  |
| --- | --- | --- | --- |
| Eil. Nr. | Susijusi šalis | Sandorio objektas | Suma, Eur\*\*\*\*\*\* |
| Pavadinimas\* | Kodas\*\* | Registras\*\*\* | Adresas\*\*\*\* | Santykių pobūdis\*\*\*\*\* |
| 1. | Vilkaviškio rajono savivaldybės administracija | 188774441 | Registrų centras | S. Nėries g. 1, Vilkaviškis  | Dalininkė | Sutartis dėl finansavimo, skirto įstaigos vykdomai veiklai  | 149 373,00 |
|  |  |  |  |  |  | **Iš viso** | **149 373,00** |

\* Jei tai juridinis asmuo, nurodoma teisinė forma ir pavadinimas, jei fizinis asmuo – vardas ir pavardė.

\*\* Nurodomas juridinio asmens kodas.

\*\*\* Nurodomas registras, kuriame kaupiami ir saugomi juridinio asmens duomenys.

\*\*\*\* Jei tai juridinis asmuo, nurodoma buveinė (adresas), jei fizinis asmuo – adresas korespondencijai.

\*\*\*\*\* Nurodomas susijusių šalių santykių pobūdis remiantis Biudžetinių ir viešųjų įstaigų, kurių savininkė Vilkaviškio rajono savivaldybė, Savivaldybės valdomų įmonių ir organizacijų metinių veiklos ataskaitų rengimo tvarkos aprašo 7.3 papunkčiu.

\*\*\*\*\*\* Jei sandoris yra apmokestinamas PVM, viešoji įstaiga, kuri yra PVM mokėtoja, sumą nurodo be PVM, o viešoji įstaiga, kuri nėra PVM mokėtoja, – su PVM.

––––––––––––––––––––